-{XVIII}- Олимпијске игре су одржане 1964. године у Токију, у Јапану. МОК је изабрао Токио као град домаћина у конкуренцији Детроита, Буенос Ајреса и Беча. Тај јапански град је већ једном раније био одређен за домаћина, и то када је требало да буду одржане Олимпијске игре 1940. Међутим, због почетка Другог Кинеско-Јапанског рата 1937. године МОК је игре одузео Токију и доделио Хелсинкију, а касније су због почетка Другог светског рата и Игре потпуно одгођене.